மல்லிகார்ச்சுன துர்கம்

மல்லிகார்ஜுன துர்கம் (Malligarjunadurgam)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், தளி ஊராட்சி ஒன்றியம், குந்துகோட்டை ஊராட்சிக்கு உட்பட்ட  ஒரு வருவாய் கிராமம் ஆகும்.

மக்கள் வகைப்பாடு 
இவ்வூரானது மாவட்டத் தலைநகரான கிருஷ்ணகிரியில் இருந்து 65 கிமீ தொலைவிலும், தளியில் இருந்து 17 கிமீ தொலைவிலும், மாநிலத் தலைநகரான சென்னையில் இருந்து 330 கிமீ தொலைவிலும் உள்ளது.  2011 ஆண்டு மக்கள் கணக்கெடுப்பின்படி இக்கிராமத்தில் 718 வீடுகள் உள்ளன. கிராமத்தின் மொத்த மக்கள் தொகையானது 3175 ஆகும். இதில் ஆண்கள் எண்ணிக்கை 1664, பெண்களின் எண்ணிக்கை 1511 என உள்ளது.

காணவேண்டிய இடங்கள் 
இந்த ஊருக்கு அருகில் உள்ள மல்லிகார்ஜுன மலையி உச்சியில் கோட்டை ஒன்று உள்ளது. இக்கோட்டை கடல் மட்டத்தில் இருந்து 2996 அடி உயரத்தில் உள்ளது.   மேலும் இந்த மலையில் மல்லிகார்ஜுனர் சிவன் கோயில் உள்ளது. மேலும் மலையின் இடது புறத்தில் உள்ள ஒரு பாறைக் குன்றில் 11ஆம் நூற்றாண்டின் சோழர் காலத்திய கல்வெட்டுகள் உள்ளன.

மேற்கோள்கள் 

கிருஷ்ணகிரி மாவட்டத்திலுள்ள கிராமங்கள்